Valdur kirjutab, et  temal on uus taru 10 meetri kaugusel vanast. Mina sel juhul paneksin ikkagi uue taru vana taru kõrvale ja tõstaksin siis sujuvalt üle uude. Vahelaudadega saab pesa kitsaks teha, sest kevadel algul ei ole palju kärgi vaja. Peaasi, et oleks süüa ja emale munemisruumi. Pärast hiljem võib taru viia eemale oma kohale. Vahel kevadel, kui ma viisin tarusid mitme km kaugusele eemale, tõstsin nad kevadel puhastuslennu päeval ühte korpusesse. Õhtul hilja, mitme päeva pärast, kui lend oli lõppenud, lõin lennuava ette  traatvõrgu, tõstsin taru autopagasnikusse ja viisin minema. Kevade alguses, kui nad tööle pole käinud, ei lähe nad vanasse kohta tagasi. Kui rohkem tööl on käinud, võib olla küll vana koht armsaks saanud ja seda võib juhtuda küll. Olen kevadel hästi varakult viinud ja probleemi pole tekkinud.